Aitor Agirre

Aitor Agirre Uriarte, (Sondika, 1949ko azaroaren 11 - ) euskal herritar futbolari ohia da.

Sestao Sporten maila ona eman ondoren hainbat taldetan izan zen, Burgos CFrekin Lehenengo Mailan debutatuz. 1977an Athletic Clubek fitxatu zuen.

Egun Getxon jatetxe bat du. Euskal Herriko futbol selekzioarekin ere behin jokatu zuen.

1975 
1975eko irailaren 28an, Santanderko Racing futbol taldeko Sergio Manzanera eta Aitor Agirre jokalariak besoko beltza zutela atera ziren zelaira, bezperan frankismoak exekutatutako Txiki, Otaegi eta FRAPeko hiru kideen omenez eta Francoren aurka. Keinuak eragin handia izan zuen, eta eskuin muturrak heriotzarekin mehatxatu zituen. 

Biharamunean komisaldegira eraman zituzten, deklaratu eta 300.000 pezetako isuna ezarri zieten. Garai hartan etxebizitza arrunt batek 200.000 bat pezeta inguru balio zuen. Azkenean 100.000 pezeta ordaindu behar izan zuen jokalari bakoitzak.

Ibilbidea

Erreferentziak

Kanpo estekak 
 Fitxa - www.athletic-club.net

Bizkaiko gizon futbolariak
Sondikatarrak
Sevilla Futbol Clubeko futbolariak
Racing de Santanderreko futbolariak
Recreativo de Huelvako futbolariak
Sestao Sporteko futbolariak
Athleticeko futbolariak 1970eko hamarkadan